Bellum Patrium
Bellum Patrium anni 1812 (Russice Отечественная война 1812 года; Francogallice Campagne de Russie, i.e. 'Expeditio Russica') fuit bellum a Napoleone Bonaparte motum ad Imperium Russicum iterum in Systema Continentale cogendum. Haec incursio in Russiam est una ex expeditionibus militaribus plenissime in historia Europae investigatis, atque inter maxime mortifera opera militaria in historia orbis terrarum numeratur. Post minus quam sex menses, paene millio militum mortui sunt.